Таму пытанне не ў тым, чаму мінскі хлопчык сабраў (ці яму хто сабраў) шматтысячную масоўку. Пытанне: чаму не збірае хтосьці іншы? Прынамсі, звычайны іканастас “іншай культуры”: Альтэрнатыўны Палітык, Мяцежны Паэт, Крытычны Інтэлектуал, Рок-н-рольны Ваяр? Можа, таму, што гэтыя казкі састарэлі. Яны тармазнутыя, як уся тутэйшая альтэрнатыва з яе тактыкамі пазіцыйнай барацьбы, дэкаратыўнай нязгоды і прымроеным заўтра тваёй краіны. Калі няма пераменаў, трэба альбо трымаць фронт і пагаджацца на статус умоўна прысутнага, альбо сыходзіць з траншэяў і жыць сваё.